As prencipals criticas a la obra temprana d'Asimov chiraban arredol de que no abordaba temas de sexualidat d'os suyos personaches y que tampoco incluiba creaturas extraterrestres, u que a os uellos de qualques lectors dotaba a os suyos libros de bella frialdat y scientifismo dificil d'asimilar. Manimenos, en as suyas obras mas tardanas intentó compensar istas criticas introducindo iste tema, ya ise en forma graciosa, como en Playboy y o Dios mucoso, u seriosament, como en a novela Os propios dioses (The Gods Themselves), escrita en 1972 y ganadora d'os premios Hugo y Nebula, que pareixe haber estau escrita como una respuesta a istas criticas. En ella tracta ampliament as dos tematicas. Asimov s'amostró especialment satisfeito d'ista obra y a la parte central d'a novela la consideró lo millor d'os suyos escritos.